Държавен вестник, бр. 6, 2025 г., стр. 3

БРОЙ  6	
Д Ъ Р Ж А В Е Н  В Е С Т Н И К 	
СТР.  3   
становище на Комисията по атестирането и 
конкурсите към прокурорската колегия, ди­
ректорът на Националната следствена служба 
командирова:
1. в Националната следствена служба – сле­
довател от окръжните следствени отдели в 
окръжните прокуратури, който има най-малко 
12 години юридически стаж и ранг „следовател 
в Националната следствена служба“;
2. в окръжен следствен отдел следователите 
от друг окръжен следствен отдел.
(2) За всяко командироване се издава моти­
вирана заповед за определяне на конкретния 
следовател.
(3) Командированите следователи участват 
с право на глас в събранията на органа, от 
който са командировани.
(4) Командированите следователи участват 
без право на глас в събранията на органа, в 
който са командировани.“
§ 11. В чл. 163, т. 1 думите „прокурор във 
Върховната административна прокуратура“ 
се заличават.
§ 12. В чл. 164, ал. 7 думите „и във Вър­
ховната административна прокуратура“ се 
заличават.
§ 13. В чл. 169, ал. 3 т. 5 се отменя.
§ 14. В чл. 171, ал. 1 думите „чл. 33, ал. 4“ 
се заменят с „чл. 33, ал. 5“.
§ 15. В чл. 173 се правят следните допъл­
нения:
1. В ал. 1 се създава изречение второ: „Пле­
нумът на Висшия съдебен съвет може да взима 
решение за откриване на процедура за избор 
на кандидати за председател на Върховния 
касационен съд, председател на Върховния 
административен съд и главен прокурор, 
като в гласуването могат да участват само 
изборни членове, чийто мандат не е изтекъл 
към датата на вземане на решението.“
2. В ал. 5, изречение второ след думите 
„съответната длъжност“ се поставя запетая 
и се добавя „с минимален обхват на съдър­
жанието, определен с решение на пленума на 
Висшия съдебен съвет“. 
3. В ал. 10 се създава изречение второ: 
„Към докладите се прилага справка за висящи, 
прекратени и спрени досъдебни производства, 
по които кандидатите са в качеството на 
обвиняем или свидетел.“ 
4. Създават се ал. 14 и 15:
„(14) Пленумът приема повторно решение за 
избор на председател на Върховния касационен 
съд, председател на Върховния администра­
тивен съд или главен прокурор най-малко 
два месеца след получаването на указа на 
президента за отказ за назначаването му.
(15) При предсрочно прекратяване или 
изтичане на мандата на главния прокурор, 
председателя на Върховния касационен съд 
или председателя на Върховния администра­
тивен съд се определя временно изпълняващ 
съответните функции, при спазване на след­
ното условие: едно и също лице няма право 
да изпълнява съответните функции за срок, 
по-дълъг от 6 месеца, без значение дали е имало 
прекъсвания в изпълнението на функциите.“
Преходни и заключителни разпоредби
§ 16. Започналите процедури по чл. 173, 
ал. 1, които не са приключили с указ на 
президента за назначаване към датата на 
обнародване на този закон, се прекратяват.
§ 17. В срок от 6 месеца от влизането в 
сила на този закон Народното събрание и ор­
ганите на съдебната власт започват процедура 
за нов избор на членове на Висшия съдебен 
съвет. Назначените по реда на чл. 30, ал. 5, 
т. 21 и 22 съдии за прокурор за разследване 
на престъпления, извършени от главния 
прокурор, участват в общото събрание на 
прокурорите по чл. 29а, ал. 2.
§ 18. Този закон влиза в сила от деня на 
обнародването му в „Държавен вестник“.
Законът е приет от 51-вото Народно съб­
рание на 15 януари 2025 г. и е подпечатан с 
официалния печат на Народното събрание.
Председател на Народното събрание: 
Наталия Киселова
233
УКАЗ № 9
На основание чл. 98, т. 4 от Конституцията 
на Република България
П О С Т А Н О В Я В А М :
Да се обнародва в „Държавен вестник“ 
Законът за събирането на приходи и извърш­
ването на разходи през 2025 г. до приемането 
на Закона за държавния бюджет на Републи­
ка България за 2025 г., Закона за бюджета 
на държавното обществено осигуряване за 
2025 г. и Закона за бюджета на Националната 
здравноосигурителна каса за 2025 г., приет от 
51-вото Народно събрание на 15 януари 2025 г.
Издаден в София на 17 януари 2025 г. 
Президент на Републиката: 
Румен Радев
Подпечатан с държавния печат.
Министър на правосъдието:
Георги Георгиев
ЗАКОН
за събирането на приходи и извършването на 
разходи през 2025 г. до приемането на Закона 
за държавния бюджет на Република България 
за 2025 г., Закона за бюджета на държавното 
обществено осигуряване за 2025 г. и Закона 
за бюджета на Националната здравноосигу­
рителна каса за 2025 г.
Г л а в а  п ъ р в а
ОБЩИ ПОЛОЖЕНИЯ
Чл. 1. Този закон урежда събирането на 
приходи и извършването на разходи през 
2025 г. до приемането на Закона за държавния